Document ID: /roh_data/filtered/Billingualer_Corpus_interleaved-de-rm.jsonl.gz/1382

This is a text translated from German to Rumantsch Grischun.
Kontrollierte Ursprungsbezeichnung von Wein wird neu geregelt

In Graubünden wird die kontrollierte Ursprungsbezeichnung von Wein (AOC) neu geregelt. Die Bündner Regierung hat die entsprechende Teilrevision der kantonalen Weinverordnung genehmigt und auf den 1. März 2008 in Kraft gesetzt.

Nötig sind die Anpassungen, weil der Bund die Kennzeichnung der Weine in den Kantonen vereinheitlicht und die Rahmenbedingungen für den Schutz der kontrollierten Ursprungsbezeichnung geändert hat. Damit die Verwendung dieser Ursprungsbezeichnungen im Kanton Graubünden auch weiterhin möglich ist, müssen die kantonalen Bestimmungen an das eidgenössische Recht angepasst werden. Besondere Bestimmungen gelten dabei für das Misox. Da die Trauben aus diesem Gebiet zum grössten Teil im Kanton Tessin gekeltert werden, werden die Bestimmungen für das Misox an das Tessiner Recht angepasst. Die neuen Bestimmungen gelten erstmals für den Wein-Jahrgang 2008. Wein erzeugende Betriebe, welche die kontrollierte Ursprungsbezeichnung verwenden wollen, müssen sich bis zum 31. März bei der Fachstelle anmelden.

Änderung der Luftreinhalte-Verordnung im Bereich Baustellen wird begrüsst

Die Bündner Regierung begrüsst die vom Bund geplante Änderung der Luftreinhalte-Verordnung im Bereich Baustellen. Diese zielt darauf, den Russausstoss auf Baustellen weiter zu reduzieren und den Vollzug schweizweit zu vereinheitlichen. Der Entwurf sieht eine einheitliche Partikel-Emissionsbegrenzung für Maschinen und Geräte auf Baustellen und ähnlichen Anlagen vor.

Wie die Regierung in ihrer Vernehmlassungsantwort ausführt, wird durch die Neuregelung der Vollzug beträchtlich vereinfacht. So müssen emissionsmindernde Massnahmen für Baumaschinen nicht mehr individuell angeordnet werden. Dennoch sieht die Regierung im Entwurf einige Mängel. Unter anderem hält sie es für problematisch, dass ältere Maschinen, die vor dem Jahr 2000 in Verkehr gesetzt wurden, die Vorschriften erst ab 2015 einhalten müssen. Dadurch werden Unternehmen, die ihre Maschinen und Geräte bereits frühzeitig mit geprüften Partikelfiltersystemen nachgerüstet haben, gegenüber säumigen Unternehmen benachteiligt.

Aus Gemeinden und Regionen

- Laax: Die Teilrevision der Ortsplanung der Gemeinde Laax vom 19. September 2007 wird genehmigt.

- Zernez: Die Teilrevision der Ortsplanung der Gemeinde Zernez vom 30. November 2007 wird genehmigt.

Kantonsbeiträge an verschiedene Institutionen

- Kulturförderung: Die Regierung hat für die Förderung von 19 kulturellen Veranstaltungen und Werken Beiträge von insgesamt 330'500 Franken gesprochen.

- visarte.graubünden: Die visarte.graubünden erhält für das Jahr 2008 zur Unterstützung des Ateliers "Fernando et Jean-Luc Lardelli, Cantons des Grisons Paris" einen Stipendienbeitrag in der Höhe von 20'000 Franken.

Personelles

Michelangelo Giovannini, wohnhaft in Chur, ist zum Stellvertreter des Vorstehers des Amtes für Energie und Verkehr sowie zum Leiter Stab gewählt worden.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 14.02.2008

La denominaziun d'origin controllada per il vin vegn reglada da nov

En il Grischun vegn reglada da nov la denominaziun d'origin controllada (AOC) per il vin. La regenza grischuna ha approvà la revisiun parziala correspundenta da l'ordinaziun chantunala davart il vin e l'ha mess en vigur per il 1. da mars 2008.

Questas adattaziuns èn necessarias, perquai che la confederaziun ha unifitgà la designaziun dals vins en ils chantuns e perquai ch'ella ha midà las cundiziuns generalas per la protecziun da la denominaziun d'origin controllada. Per ch'i saja er vinavant pussaivel da duvrar questas denominaziuns d'origin en il chantun Grischun, ston las disposiziuns chantunalas vegnir adattadas al dretg federal. Disposiziuns spezialas valan en quest connex per la Val Mesauc. Perquai che la pli gronda part da las ivas da quest territori vegn torclada en il chantun Tessin, vegnan las disposiziuns per la Val Mesauc adattadas al dretg tessinais. Las novas disposiziuns valan l'emprima giada per l'annada da vin 2008. Manaschis che produceschan vin e che vulan duvrar la denominaziun d'origin controllada, ston s'annunziar fin ils 31 da mars tar il post spezialisà.

La midada da l'ordinaziun per mantegnair l'aria pura en il sectur dals plazzals vegn beneventada

La regenza grischuna beneventa la midada da l'ordinaziun per mantegnair l'aria pura che la confederaziun ha planisà en il sectur dals plazzals. Quella ha l'intent da cuntinuar a reducir las emissiuns da fulin sin plazzals sco er d'unifitgar l'execuziun en l'entira Svizra. Il sboz prevesa ina limitaziun unitara d'emissiuns da particlas per maschinas e per apparats sin plazzals ed en stabiliments sumegliants.

Sco che la regenza declera en sia resposta da consultaziun, simplifitgescha la nova regulaziun considerablamain l'execuziun. Uschia na ston mesiras che reduceschan las emissiuns da maschinas da construcziun betg pli vegnir ordinadas individualmain. Tuttina vesa la regenza intginas mancanzas en il sboz. Tranter auter è ella da l'avis ch'i saja problematic che maschinas pli veglias, ch'èn vegnidas messas en funcziun avant l'onn 2000, stoppian observar las prescripziuns pir a partir da l'onn 2015. Interpresas che han equipà lur maschinas e lur apparats gia baud cun sistems da filters a particlas ch'èn vegnids controllads, vegnan uschia disfavurisadas envers interpresas che han tralaschà da far quai.

Da vischnancas e da regiuns

- Laax: La revisiun parziala da la planisaziun locala da la vischnanca da Laax dals 19 da settember 2007 vegn approvada.

- Zernez: La revisiun parziala da la planisaziun locala da la vischnanca da Zernez dals 30 da november 2007 vegn approvada.

Contribuziuns chantunalas a differentas instituziuns

- Promoziun da la cultura: La regenza ha concedì contribuziuns da totalmain 330'500 francs per promover 19 occurrenzas ed ovras culturalas.

- Visarte.grischun: Per sustegnair l'atelier "Fernando et Jean-Luc Lardelli, Canton des Grisons Paris" survegn la visarte.grischun ina contribuziun da stipendi da 20'000 francs per l'onn 2008.

Fatgs dal persunal

Michelangelo Giovannini, domicilià a Cuira, è vegnì elegì sco vicemanader da l'uffizi d'energia e da traffic sco er sco manader dal stab.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 14.02.2008